Gedig: WoordeArgieffoto (Foto: Free-Photos/Pixabay) E. de Jager Woorde van Krog, Jonker en Small Woorde van die weelderige Keiser, die Wonderwewer en die wysneusige Nar, Woorde in weemoedige opstelle, wanklinkende briewe en wankelende poësie Woorde van wysheid voor ŉ klas vol weetgierige wesens Woorde van waarheid vir jong kinders wat wag op die lewe Woorde van welvoeglike taal in belangrike dokumente Woorde, wonderlike woorde, waarmee ek daagliks weemoed wegwens Woorde is ook my siel Woorde wat word die weeklaag van my wese Woorde wat die wag op weergeboorte weergee Woorde wat woeker met waarom, wanneer, wie Woorde wat wonder oor die wenslikheid van alles Woorde is die wyse waarop ek my weerloosheid kan wys Woorde is my wapen teen wanopvattings en verdraaide waarhede Woorde woorde woorde Woorde het waarde Die Woord leer my die regte woorde Uit: Een van die vier, ‘n bundel gedigte en kortverhale. Dié boek kos R190 en is slegs beskikbaar per bestelling. Stuur ŉ e-pos na Eleonor van den Heever by [email protected] of na Yolandi du Plessis by [email protected] om die bundel aan te skaf.